મે મહિનામાં ૩૧ દિવસ પૈકી ૨૭ દિવસ મહતમ તાપમાનનો પારો ૪૦ ડિગ્રીની ઉપર રહ્યો હતો.જૂન મહિનાના પ્રથમ અઠવાડિયામાં પણ બે દિવસને બાદ કરતાં મહતમ તાપમાન ૪૦ ડિગ્રીની ઉપર રહેતાં આ વર્ષે ઉનાળો આકરો બની રહ્યો હતો. ગરમીના પ્રકોપથી લોકોની હાલત કફોડી બની હતી. જેના પગલે છેલ્લા સવા મહિનામાં ગરમીના પ્રકોપથી ૧૦૫ બેભાન થયાના કોલ ૧૦૮ની ટીમને મળ્યા હતા. મે મહિનામાં ૧૦૮ની ટીમને મળેલા કોલમાં સૌથી વધુ બેભાન થયાના કેસ હતા. મે મહિનામાં ૩૯૪ અને જૂન મહિનાના પ્રથમ અઠવાડિયામાં ૮૫ મળીને કુલ ૪૭૯ કોલ ૧૦૮ની ટીમને મળ્યા હતા. ગરમીનો પ્રકોપ યથાવત છે અને ચોમાસુ ખેંચાઇ રહ્યું છે ત્યારે લોકોની હાલત કફોડી બની જવા પામી છે. સોમવારથી શાળાઓનો પ્રારંભ થઇ જતાં ગરમીમાં બાળકોની હાલત પણ દયનીય બની જવા પામી હતી.